หลังตั้งจุดตรวจไม่นาน ก็พบมีชาวเขมรมุสลิมกลุ่มใหญ่รวม 80 คน แบ่งเป็นชายมุสลิม 29 คน และหญิงมุสลิม 51 คน พร้อมกระเป๋าสัมภาระที่บรรทุกในรถเข็น 5 คัน เดินทางข้ามมาจากฝั่งปอยเปต ประเทศกัมพูชาโดยผ่านพิธีการด่านตรวจคนเข้าเมือง (ตม.) และด่านศุลกากรอย่างถูกต้องเมื่อถึงจุดตรวจร่วมหน้า บก.ร้อยคลองลึก เจ้าหน้าที่ได้สอบถามทราบว่าเป็นชาวเขมรมุสลิม จะเดินทางไปชายแดนภาคใต้ของไทย จึงขอตรวจค้นและในกระเป๋าเสื้อผ้าและสัมภาระ พบยารักษาโรค ซึ่งส่วนใหญ่เป็นยาปฏิชีวนะจำนวนมาก ซุกซ่อนอยู่ จึงตรวจยึดไว้เนื่องจากผิดพ.ร.บ.ยาขณะที่ร.ท.ประทวน เกสร รอง ผบ.ร้อย ทพ.ที่ 1206 ได้ตรวจค้นกระเป๋าสัมภาระของนายยศ สกอเฮ็ต อายุ 24 ปี ชาวเขมรมุสลิม บ้านอยู่จ.กัมปงจาม พบดินประสิว 2 ถุง น้ำหนักรวม 2 กก. ห่อหุ้มด้วยเทปกาวสีดำพันทับด้วยเทปกาวสีน้ำตาลอย่างแน่นหนา ซุกรวมกับถุงปลาร้า
ชาวเขมรมุสลิมกลุ่มใหญ่รวมทั้งสิ้นกี่คน 
80 คน